Ericu950/Stoicheia-meter-silver huggingface dataset:
τέθνηκε δ οὐδεὶς παρ ἐμοὶ κριτῇ τῶν ἀγαθῶν ἀνδρῶν , ἀλλὰ καὶ ζήσεται τὸν ἀεὶ χρόνον ἀγήρως ἀθανάτῳ φύσει , ψυχῇ μηκέτι ταῖς σώματος ἀνάγκαις ἐνδεδεμένῃ .
τί δὲ δεῖ μόνου μεμνῆσθαι τοῦ γενητοῦ πατρός ;
ἔχομεν τὸν ἀγένητον , τὸν ἄφθαρτον , τὸν ἀίδιον , „ ὃς ἐφορᾷ πάντα καὶ πάντων ἐπακούει “ καὶ τῶν ἡσυχαζόντων , τὸν ἀεὶ βλέποντα καὶ τὰ ἐν μυχοῖς τῆς διανοίας , ὃν μάρτυρα καλῶ τοῦ συνειδότος ἐπ  ἀψευδέσι καταλλαγαῖς .
ἐγὼ γάρ , καὶ μὴ θαυμάσητέ μου τὸν λόγον , τοῦ θεοῦ εἰμι  Gen .
19  τοῦ τὰ πονηρὰ βουλεύματα ὑμῶν εἰς ἀγαθῶν περιουσίαν μεθαρμοσαμένου 0 .
γίνεσθε οὖν ἄφοβοι καὶ πρὸς τὸ μέλλον χρησιμωτέρων μεθέξοντες ἢ ζῶντος ἔτι τοῦ πατρὸς ἐκαρποῦσθε .
“ τοιούτοις θαρσύνας τοὺς ἀδελφοὺς λόγοις , ἔργοις τὰς ὑποσχέσεις ἐβεβαίου μᾶλλον οὐδὲν παραλιπὼν τῶν εἰς ἐπιμέλειαν .
μετὰ δὲ τὸν λιμόν , ἐπ εὐθηνίᾳ καὶ εὐετηρίᾳ τῆς χώρας ἤδη γεγηθότων τῶν οἰκητόρων , ἐτιμᾶτο πρὸς ἁπάντων ἀμοιβὰς ἀντεκτινόντων ὑπὲρ ὧν εὖ πεπόνθεσαν ἐν καιροῖς ἀβουλήτοις .
ἡ δὲ φήμη ῥυεῖσα τὰς ἑξῆς πόλεις κατέπλησε τῆς ἐπὶ τῷδε τῷ ἀνδρὶ εὐκλείας .
ἔτη δὲ βιώσας δέκα πρὸς τοῖς ἑκατὸν ἐτελεύτησεν εὔγηρως ἐπ ἄκρον ἐλθὼν εὐμορφίας καὶ φρονήσεως καὶ λόγων δυνάμεως .
μαρτυρεῖ δὲ τὸ μὲν κάλλος τοῦ σώματος ἔρως ὃς ἐξέμηνεν ἐπ αὐτῷ γυναῖκα , τὴν δὲ σύνεσιν ἡ ἐν ταῖς ἀμυθήτοις τῶν κατὰ τὸν βίον ἀνωμαλίαις ὁμαλότης εὐαρμοστίαν τοῖς ἀναρμόστοις καὶ συμφωνίαν τοῖς ἐξ αὑτῶν ἀσυμφώνοις ἐργασαμένη , τὴν δὲ τῶν λόγων δύναμιν ἥ τε τῶν ὀνειράτων διάκρισις καὶ ἡ ἐν ταῖς ὁμιλίαις εὐέπεια καὶ ἡ παρακολουθήσασα πειθώ , δι ἣν οὐδεὶς τῶν ἀρχομένων ἀνάγκῃ μᾶλλον ἢ ἑκὼν ὑπήκουε 0 1 2 .
τούτων δὲ τῶν ἐνιαυτῶν ἑπτακαίδεκα μὲν ἄχρι μειρακίου διέτριβεν ἐν τῇ πατρῴᾳ οἰκίᾳ , τρισκαίδεκα δ ἐν ταῖς ἀβουλήτοις συντυχίαις , ἐπιβουλευόμενος , πιπρασκόμενος , δουλεύων , συκοφαντούμενος , ἐν δεσμωτηρίῳ καταδούμενος , τοὺς δ ἄλλους ὀγδοήκοντα ἐν ἡγεμονίᾳ καὶ εὐπραγίᾳ τῇ πάσῃ , λιμοῦ καὶ εὐθηνίας ἔφορος καὶ βραβευτὴς ἄριστος , τὰ πρὸς ἑκάτερον καιρὸν πρυτανεύειν ἱκανώτατος 0 .
μωυσέως τοῦ κατὰ μέν τινας νομοθέτου τῶν Ἰουδαίων , κατὰ δέ τινας ἑρμηνέως νόμων ἱερῶν , τὸν βίον ἀναγράψαι διενοήθην , ἀνδρὸς τὰ πάντα μεγίστου καὶ τελειοτάτου , καὶ γνώριμον τοῖς ἀξίοις μὴ ἀγνοεῖν αὐτὸν ἀποφῆναι .
τῶν μὲν γὰρ νόμων τὸ κλέος , οὓς ἀπολέλοιπε , διὰ πάσης τῆς οἰκουμένης πεφοιτηκὸς ἄχρι καὶ τῶν τῆς γῆς τερμάτων ἔφθακεν , αὐτὸν δὲ ὅστις ἦν ἐπ ἀληθείας ἴσασιν οὐ πολλοί , διὰ φθόνον ἴσως καὶ ἐν οὐκ ὀλίγοις τῶν διατεταγμένων ὑπὸ τῶν κατὰ πόλεις νομοθετῶν ἐναντίωσιν οὐκ ἐθελησάντων αὐτὸν μνήμης ἀξιῶσαι τῶν παρ Ἕλλησι λογίων ·
ὧν οἱ πλείους τὰς δυνάμεις ἃς ἔσχον διὰ παιδείας ὕβρισαν ἔν τε ποιήμασι καὶ τοῖς καταλογάδην συγγράμμασι κωμῳδίας καὶ συβαριτικὰς ἀσελγείας συνθέντες , περιβόητον αἰσχύνην , οὓς ἔδει ταῖς φύσεσι καταχρήσασθαι πρὸς τὴν τῶν ἀγαθῶν ἀνδρῶν τε καὶ βίων ὑφήγησιν , ἵνα μή τε τι καλὸν ἡσυχίᾳ παραδοθὲν ἀρχαῖον ἢ νέον ἀφανισθῇ λάμψαι δυνάμενον μή τ αὖ τὰς ἀμείνους ὑποθέσεις παρελθόντες τὰς ἀναξίους ἀκοῆς προκρῖναι δοκῶσι σπουδάζοντες τὰ κακὰ καλῶς ἀπαγγέλλειν εἰς ὀνειδῶν ἐπιφάνειαν .
ἀλλ  ἔγωγε τὴν τούτων βασκανίαν ὑπερβὰς τὰ περὶ τὸν ἄνδρα μηνύσω μαθὼν αὐτὰ κ ἀκ βίβλων τῶν ἱερῶν , ἃς θαυμάσια μνημεῖα τῆς αὑτοῦ σοφίας ἀπολέλοιπε , καὶ παρά τινων ἀπὸ τοῦ ἔθνους πρεσβυτέρων ·
τὰ γὰρ λεγόμενα τοῖς ἀναγινωσκομένοις ἀεὶ συνύφαινον καὶ διὰ τοῦτ ἔδοξα μᾶλλον ἑτέρων τὰ περὶ τὸν βίον ἀκριβῶσαι .
ἄρξομαι δ ἀφ  οὗπερ ἀναγκαῖον ἄρξασθαι .
μωυσῆς γένος μέν ἐστι Χαλδαῖος , ἐγεννήθη δ ἐν Αἰγύπτῳ καὶ ἐτράφη , τῶν προγόνων αὐτοῦ διὰ πολυχρόνιον λιμόν , ὃς Βαβυλῶνα καὶ τοὺς πλησιοχώρους ἐπίεζε , κατὰ ζήτησιν τροφῆς εἰς Αἴγυπτον πανοικὶ μεταναστάντων , γῆν πεδιάδα καὶ βαθεῖαν καὶ πρὸς πάντα γονιμωτάτην , ὧν ἡ ἀνθρωπίνη φύσις δεῖται , καὶ μάλιστα τὸν τοῦ σίτου καρπόν .
ὁ γὰρ ταύτης ποταμὸς θέρους ἀκμάζοντος , ἡνίκα τοὺς ἄλλους φασὶ μειοῦσθαι χειμάρρους τε καὶ αὐθιγενεῖς , ἐπιβαίνων τε καὶ ἀναχεόμενος πλημμυρεῖ καὶ λιμνάζει τὰς ἀρούρας , αἳ ὑετοῦ μὴ δεόμεναι φορᾶς ἀφθονίαν παντοίων ἀγαθῶν ἀνὰ πᾶν ἔτος χορηγοῦσιν , εἰ μή που μεσολαβήσειεν ὀργὴ θεοῦ δι ἐπιπολάζουσαν ἀσέβειαν τῶν οἰκητόρων .
πατρὸς δὲ καὶ μητρὸς ἔλαχε τῶν καθ ἑαυτοὺς ἀρίστων , οὓς φυλέτας ὄντας ἡ ὁμοφροσύνη μᾶλλον ᾠκείωσεν ἢ τὸ γένος 0 .
ἑβδόμη γενεὰ δ  οὗτός ἐστιν ἀπὸ τοῦ πρώτου , ὃς ἐπηλύτης ὢν τοῦ σύμπαντος Ἰουδαίων ἔθνους ἀρχηγέτης ἐγένετο .
τροφῆς δ ἠξιώθη βασιλικῆς ἀπ αἰτίας τοιᾶσδε ·
τῆς χώρας ὁ βασιλεύς , εἰς πολυανθρωπίαν ἐπιδιδόντος ἀεὶ τοῦ ἔθνους , δείσας μὴ οἱ ἔποικοι πλείους γενόμενοι δυνατωτέρᾳ χειρὶ τοῖς αὐτόχθοσι περὶ κράτους ἀρχῆς ἁμιλλῶνται , τὴν ἰσχὺν αὐτῶν ἀφαιρεῖν ἐπινοίαις ἀνοσιουργοῖς ἐμηχανᾶτο καὶ κελεύει τῶν γεννωμένων τὰ μὲν θήλεα τρέφειν  ἐπεὶ γυνὴ διὰ φύσεως ἀσθένειαν ὀκνηρὸν εἰς πόλεμον  , τὰ δ ἄρρενα διαφθείρειν , ἵνα μὴ αὐξηθῇ κατὰ πόλεις 0 ·
εὐανδροῦσα γὰρ δύναμις δυσάλωτον καὶ δυσκαθαίρετον ἐπιτείχισμα 0 .
γεννηθεὶς οὖν ὁ παῖς εὐθὺς ὄψιν ἐνέφαινεν ἀστειοτέραν ἢ κατ ἰδιώτην , ὡς καὶ τῶν τοῦ τυράννου κηρυγμάτων , ἐφ ὅσον οἷόν τε ἦν , τοὺς γονεῖς ἀλογῆσαι 0 1 ·
τρεῖς γοῦν φασι μῆνας ἐφεξῆς οἴκοι γαλακτοτροφηθῆναι λανθάνοντα τοὺς πολλούς .
ἐπεὶ δ  , οἷα ἐν μοναρχίαις φιλεῖ , καὶ τὰ ἐν μυχοῖς ἔνιοι διηρεύνων σπεύδοντες ἀεί τι καινὸν ἄκουσμα προσφέρειν τῷ βασιλεῖ , φοβηθέντες μὴ σωτηρίαν ἑνὶ μνώμενοι πλείους ὄντες αὐτοὶ σὺν ἐκείνῳ παραπόλωνται , δεδακρυμένοι τὸν παῖδα ἐκτιθέασι παρὰ τὰς ὄχθας τοῦ ποταμοῦ καὶ στένοντες ἀπῄεσαν , οἰκτιζόμενοι μὲν αὑτοὺς τῆς ἀνάγκης αὐτόχειράς τε καὶ τεκνοκτόνους ἀποκαλοῦντες , οἰκτιζόμενοι δὲ καὶ τὸν παῖδα τῆς παραλογωτάτης ἀπωλείας .
εἶθ  , ὡς εἰκὸς ἐν ἀλλοκότῳ πράγματι , κατηγόρουν αὑτῶν ὡς μείζονος αἰτίων συμφορᾶς 0 ·
„ τί γὰρ “ ἔφασκον „ εὐθὺς γεννώμενον οὐκ ἐξεθήκαμεν ;
τὸν μὴ φθάσαντα τροφῆς ἡμέρου μεταλαχεῖν οὐ δ ἄνθρωπον οἱ πολλοὶ νομίζουσιν ·
ἡμεῖς δ οἱ περιττοὶ καὶ τρεῖς μῆνας ὅλους ἀνεθρέψαμεν , δαψιλεστέρας μὲν ἑαυτοῖς ἀνίας , τῷ δὲ τιμωρίας ἐκπορίζοντες , ἵν  ἡδονῶν καὶ ἀλγηδόνων ἐπὶ πλεῖστον ἀντιλαμβάνεσθαι δυνάμενος ἐν αἰσθήσει κακῶν ἀργαλεωτέρων διαφθείρηται .
“ καὶ οἱ μὲν ἀγνοίᾳ τοῦ μέλλοντος ἀπῄεσαν οἰκτρῷ κατεσχημένοι πένθει , ἀδελφὴ δὲ τοῦ ἐκτεθέντος βρέφους ἔτι παρθένος ὑπὸ φιλοικείου πάθους μικρὸν ἄποθεν ἐκαραδόκει τὸ ἀποβησόμενον ·
ἅ μοι δοκεῖ πάντα συμβῆναι κατὰ θεὸν προμηθούμενον τοῦ παιδός .
θυγάτηρ ἦν τῷ βασιλεῖ τῆς χώρας ἀγαπητὴ καὶ μόνη ·
ταύτην φασὶ γημαμένην ἐκ πολλοῦ χρόνου μὴ κυΐσκειν τέκνων ὡς εἰκὸς ἐπιθυμοῦσαν καὶ μάλιστα γενεᾶς ἄρρενος , ἣ τὸν εὐδαίμονα κλῆρον τῆς πατρῴας ἡγεμονίας διαδέξεται κινδυνεύοντα ἐρημίᾳ θυγατριδῶν ἀλλοτριωθῆναι .
κατηφοῦσαν δὲ ἀεὶ καὶ στένουσαν ὡς μάλιστα ἐκείνῃ τῇ ἡμέρᾳ τῷ βάρει τῶν φροντίδων ἀπαγορεῦσαι καὶ δι ἔθους ἔχουσαν οἴκοι καταμένειν καὶ μη δὲ τὰς κλισιάδας ὑπερβαίνειν ἐξορμῆσαι μετὰ θεραπαινίδων ἐπὶ τὸν ποταμόν , ἔνθα ὁ παῖς ἐξέκειτο ·
κ ἄπειτα λουτροῖς καὶ περιρραντηρίοις χρῆσθαι μέλλουσαν ἐν τῷ δασυτάτῳ τῶν ἑλῶν αὐτὸν θεάσασθαι καὶ κελεῦσαι προσφέρειν .
εἶτα ἀπὸ κεφαλῆς ἄχρι ποδῶν καταθεωμένην τήν τε εὐμορφίαν καὶ εὐεξίαν ἀποδέχεσθαι καὶ δεδακρυμένον ὁρῶσαν ἐλεεῖν , ἤδη τῆς ψυχῆς τετραμμένης αὐτῇ πρὸς μητρῷον πάθος ὡς ἐπὶ γνησίῳ παιδί 0 ·
γνοῦσαν δ ὅτι τῶν Ἑβραίων ἐστὶ καταδεισάντων τοῦ βασιλέως τὸ πρόσταγμα βουλεύεσθαι περὶ τῆς τροφῆς αὐτοῦ ·
μὴ γὰρ ἀσφαλὲς εὐθὺς εἶναι νομίζειν εἰς τὰ βασίλεια ἄγειν .
διαπορούσης δ ἔτι , τὴν ἀδελφὴν τοῦ παιδὸς καθάπερ ἀπὸ σκοπῆς τὸν ἐνδοιασμὸν στοχασαμένην πυνθάνεσθαι προσδραμοῦσαν , εἰ βουλήσεται γαλακτοτροφηθῆναι τοῦτον παρὰ γυναίῳ τῶν Ἑβραϊκῶν οὐ πρὸ πολλοῦ κυήσαντι 0 ·
τῆς δὲ βούλεσθαι φαμένης , τὴν αὑτῆς καὶ τοῦ βρέφους μητέρα παραγαγεῖν ὡς ἀλλοτρίαν , ἣν ἑτοιμότερον ἀσμένην ὑπισχνεῖσθαι πρόφασιν ὡς ἐπὶ μισθῷ τροφεύσειν , ἐπινοίᾳ θεοῦ τοῦ τὰς πρώτας τροφὰς τῷ παιδὶ γνησίας εὐτρεπίζοντος 0 ·
εἶτα δίδωσιν ὄνομα θεμένη Μωυσῆν ἐτύμως διὰ τὸ ἐκ τοῦ ὕδατος αὐτὸν ἀνελέσθαι ·
τὸ γὰρ ὕδωρ μῶυ ὀνομάζουσιν Αἰγύπτιοι .
ἐπεὶ δ ἀθρόας ἐπιδόσεις καὶ παραυξήσεις λαμβάνων οὐ σὺν λόγῳ τῷ κατὰ χρόνον θᾶττον δ ἀπότιτθος γίνεται , παρῆν ἡ μήτηρ ἅμα καὶ τροφὸς κομίζουσα τῇ δούσῃ μηκέτι γαλακτοτροφίας δεόμενον , εὐγενῆ καὶ ἀστεῖον ὀφθῆναι .
τελειότερον δὲ τῆς ἡλικίας ἰδοῦσα κ ἀκ τῆς ὄψεως ἔτι μᾶλλον ἢ πρότερον σπάσασα εὐνοίας υἱὸν ποιεῖται τὰ περὶ τὸν ὄγκον τῆς γαστρὸς τεχνάσασα πρότερον , ἵνα γνήσιος ἀλλὰ μὴ ὑποβολιμαῖος νομισθῇ 0 ·
πάντα δ ἐξευμαρίζει θεὸς ἃ ἂν ἐθελήσῃ καὶ τὰ δυσκατόρθωτα .
τροφῆς οὖν ἤδη βασιλικῆς καὶ θεραπείας ἀξιούμενος οὐχ οἷα κομιδῇ νήπιος ἥδετο τωθασμοῖς καὶ γέλωσι καὶ παιδιαῖς , καίτοι τῶν τὴν ἐπιμέλειαν αὐτοῦ παρειληφότων ἀνέσεις ἔχειν ἐπιτρεπόντων καὶ μηδὲν ἐπιδεικνυμένων σκυθρωπόν , ἀλλ αἰδῶ καὶ σεμνότητα παραφαίνων ἀκούσμασι καὶ θεάμασιν , ἃ τὴν ψυχὴν ἔμελλεν ὠφελήσειν , προσεῖχε .
διδάσκαλοι δ εὐθὺς ἀλλαχόθεν ἄλλοι παρῆσαν , οἱ μὲν ἀπὸ τῶν πλησιοχώρων καὶ τῶν κατ Αἴγυπτον νομῶν αὐτοκέλευστοι , οἱ δ ἀπὸ τῆς Ἑλλάδος ἐπὶ μεγάλαις δωρεαῖς μεταπεμφθέντες ·
ὧν ἐν οὐ μακρῷ χρόνῳ τὰς δυνάμεις ὑπερέβαλεν εὐμοιρίᾳ φύσεως φθάνων τὰς ὑφηγήσεις , ὡς ἀνάμνησιν εἶναι δοκεῖν , οὐ μάθησιν , ἔτι καὶ προσεπινοῶν αὐτὸς τὰ δυσθεώρητα .
πολλὰ γὰρ αἱ μεγάλαι φύσεις καινοτομοῦσι τῶν εἰς ἐπιστήμην ·
καὶ καθάπερ τὰ εὐεκτικὰ τῶν σωμάτων καὶ πᾶσι τοῖς μέρεσιν εὐκίνητα φροντίδων ἀπαλλάττει τοὺς ἀλείπτας οὐδὲν ἢ βραχέα παρέχοντας τῶν εἰς ἐπιμέλειαν , ὥσπερ καὶ γεωργοὺς τὰ εὔβλαστα καὶ εὐγενῆ δένδρα βελτιούμενα δι ἑαυτῶν , τὸν αὐτὸν τρόπον εὐφυὴς ψυχὴ προαπαντῶσα τοῖς λεγομένοις ὑφ αὑτῆς μᾶλλον ἢ τῶν διδασκόντων ὠφελεῖται καὶ λαβομένη τινὸς ἐπιστημονικῆς ἀρχῆς κατὰ τὴν παροιμίαν „ ἵππος εἰς πεδίον „ ὁρμᾷ 0 1 .
ἀριθμοὺς μὲν οὖν καὶ γεωμετρίαν τήν τε ῥυθμικὴν καὶ ἁρμονικὴν καὶ μετρικὴν θεωρίαν καὶ μουσικὴν τὴν σύμπασαν διά τε χρήσεως ὀργάνων καὶ λόγων τῶν ἐν ταῖς τέχναις καὶ διεξόδοις τοπικωτέραις Αἰγυπτίων οἱ λόγιοι παρεδίδοσαν καὶ προσέτι τὴν διὰ συμβόλων φιλοσοφίαν , ἣν ἐν τοῖς λεγομένοις ἱεροῖς γράμμασιν ἐπιδείκνυνται καὶ διὰ τῆς τῶν ζῴων ἀποδοχῆς , ἃ καὶ θεῶν τιμαῖς γεραίρουσι ·
τὴν δ ἄλλην ἐγκύκλιον παιδείαν Ἕλληνες ἐδίδασκον , οἱ δ ἐκ τῶν πλησιοχώρων τά τε Ἀσσύρια γράμματα καὶ τὴν τῶν οὐρανίων Χαλδαϊκὴν ἐπιστήμην 0 .
ταύτην καὶ παρ Αἰγυπτίων ἀνελάμβανε μαθηματικὴν ἐν τοῖς μάλιστα ἐπιτηδευόντων ·
καὶ τὰ παρ ἀμφοτέροις ἀκριβῶς ἐν οἷς τε συμφωνοῦσι καὶ διαφέρονται καταμαθών , ἀφιλονείκως τὰς ἔριδας ὑπερβάς , τὴν ἀλήθειαν ἐζήτει , μηδὲν ψεῦδος τῆς διανοίας αὐτοῦ παραδέχεσθαι δυναμένης , ὡς ἔθος τοῖς αἱρεσιομάχοις , οἳ τοῖς προτεθεῖσι δόγμασιν ὁποῖα ἂν τύχῃ βοηθοῦσιν οὐκ ἐξετάζοντες , εἰ δόκιμα , τὸ δ  αὐτὸ δρῶντες τοῖς ἐπὶ μισθῷ συναγορεύουσι καὶ μηδὲν τοῦ δικαίου πεφροντικόσιν 0 .
ἤδη δὲ τοὺς ὅρους τῆς παιδικῆς ἡλικίας ὑπερβαίνων ἐπέτεινε τὴν φρόνησιν , οὐχ ὡς ἔνιοι τὰς μειρακιώδεις ἐπιθυμίας ἀχαλινώτους ἐῶν καίτοι μυρία ἐχούσας ὑπεκκαύματα διὰ παρασκευὰς ἀφθόνους , ἃς αἱ βασιλεῖαι χορηγοῦσιν , ἀλλὰ σωφροσύνῃ καὶ καρτερίᾳ ὥσπερ τισὶν ἡνίαις ἐνδησάμενος αὐτὰς τὴν εἰς τὸ πρόσω φορὰν ἀνεχαίτιζε βίᾳ 0 .
καὶ τῶν ἄλλων μέντοι παθῶν ἕκαστον ἐξ ἑαυτοῦ μεμηνὸς καὶ λελυττηκὸς φύσει τιθασεύων κἀξημερῶν ἐπράυνεν ·
εἰ δέ που διακινηθείη μόνον ἡσυχῇ καὶ πτερύξαιτο , κολάσεις ἐμβριθεστέρας παρείχετο ἢ διὰ λόγων ἐπιπλήξεις 0 ·
καὶ συνόλως τὰς πρώτας τῆς ψυχῆς ἐπιβολάς τε καὶ ὁρμὰς ὡς ἀφηνιαστὴν ἵππον ἐπετήρει δεδιώς , μὴ προεκδραμοῦσαι τοῦ ἡνιοχεῖν ὀφείλοντος λογισμοῦ πάντα διὰ πάντων συγχέωσιν ·
αὗται γάρ εἰσιν αἱ ἀγαθῶν αἴτιαι καὶ κακῶν , ἀγαθῶν μέν , ὅταν ἡγεμόνι λόγῳ πειθαρχῶσι , τῶν δ ἐναντίων , ὅταν εἰς ἀναρχίαν ἐκδιαιτῶνται 0 1 .
κατὰ τὸ εἰκὸς οὖν οἵ τε συνδιατρίβοντες καὶ οἱ ἄλλοι πάντες ἐτεθήπεσαν , ὡς ἐπὶ καινῷ θεάματι καταπληττόμενοι καὶ τίς ἄρα ὁ ἐνοικῶν αὐτοῦ τῷ σώματι καὶ ἀγαλματοφορούμενος νοῦς ἐστι , πότερον ἀνθρώπειος ἢ θεῖος ἢ μικτὸς ἐξ ἀμφοῖν , διερευνώμενοι , τῷ μηδὲν ἔχειν τοῖς πολλοῖς ὅμοιον , ἀλλ ὑπερκύπτειν καὶ πρὸς τὸ μεγαλειότερον ἐξῆρθαι .
γαστρί τε γὰρ ἔξω τῶν ἀναγκαίων δασμῶν , οὓς ἡ φύσις ἔταξεν , οὐδὲν πλέον ἐχορήγει , τῶν τε ὑπογαστρίων ἡδονῶν εἰ μὴ μέχρι σπορᾶς παίδων γνησίων οὐ δὲ ἐμέμνητο 0 .
γενόμενός τε διαφερόντως ἀσκητὴς ὀλιγοδεείας καὶ τὸν ἁβροδίαιτον βίον ὡς οὐδεὶς ἕτερος χλευάσας  ψυχῇ γὰρ ἐπόθει μόνῃ ζῆν , οὐ σώματι  τὰ φιλοσοφίας δόγματα διὰ τῶν καθ  ἑκάστην ἡμέραν ἔργων ἐπεδείκνυτο , λέγων μὲν οἷα ἐφρόνει , πράττων δὲ ἀκόλουθα τοῖς λεγομένοις εἰς ἁρμονίαν λόγου καὶ βίου , ἵν οἷος ὁ λόγος τοιοῦτος ὁ βίος καὶ οἷος ὁ βίος τοιοῦτος ὁ λόγος ἐξετάζωνται καθάπερ ἐν ὀργάνῳ μουσικῷ συνηχοῦντες 0 1 .
οἱ μὲν οὖν πολλοί , κ ἂν αὐτὸ μόνον αὔρα βραχεῖά τινος εὐτυχίας προσπέσῃ , φυσῶσι καὶ πνέουσι μεγάλα καὶ καταλαζονευόμενοι τῶν ἀφανεστέρων καθάρματα καὶ παρενοχλήματα καὶ γῆς ἄχθη καὶ ὅσα τοιαῦτα ἀποκαλοῦσιν , ὥσπερ τὸ ἀκλινὲς τῆς εὐπραγίας ἐν βεβαίῳ παρ ἑαυτοῖς εὖ μάλα σφραγισάμενοι μη δὲ μέχρι τῆς ὑστεραίας ἴσως διαμενοῦντες ἐν ὁμοίῳ 0 .
τύχης γὰρ ἀσταθμητότερον οὐδὲν ἄνω καὶ κάτω τὰ ἀνθρώπεια πεττευούσης , ἣ μιᾷ πολλάκις ἡμέρᾳ τὸν μὲν ὑψηλὸν καθαιρεῖ , τὸν δὲ ταπεινὸν μετέωρον ἐξαίρει ·
καὶ ταῦτα ὁρῶντες ἀεὶ γινόμενα καὶ σαφῶς εἰδότες ὅμως ὑπερόπται μὲν οἰκείων καὶ φίλων εἰσί , νόμους δὲ παραβαίνουσι , καθ οὓς ἐγενήθησαν καὶ ἐτράφησαν , ἔθη δὲ πάτρια , οἷς μέμψις οὐδεμία πρόσεστι δικαία , κινοῦσιν ἐκδεδιῃτημένοι καὶ διὰ τὴν τῶν παρόντων ἀποδοχὴν οὐδενὸς ἔτι τῶν ἀρχαίων μνήμην λαμβάνουσιν .
ὁ δὲ ἐπ αὐτὸν φθάσας τὸν ὅρον τῆς ἀνθρωπίνης εὐτυχίας καὶ θυγατριδοῦς μὲν τοῦ τοσούτου βασιλέως νομισθείς , τῆς δὲ παππῴας ἀρχῆς ὅσον οὐδέπω γεγονὼς ἐλπίσι ταῖς ἁπάντων διάδοχος καὶ τί γὰρ ἄλλ ἢ ὁ νέος βασιλεὺς προσαγορευόμενος , τὴν συγγενικὴν καὶ προγονικὴν ἐζήλωσε παιδείαν , τὰ μὲν τῶν εἰσποιησαμένων ἀγαθά , καὶ εἰ λαμπρότερα καιροῖς , νόθα εἶναι ὑπολαβών , τὰ δὲ τῶν φύσει γονέων , εἰ καὶ πρὸς ὀλίγον ἀφανέστερα , οἰκεῖα γοῦν καὶ γνήσια 0 1 2 ·
καθάπερ τε κριτὴς ἀδέκαστος τῶν γεννησάντων καὶ τῶν εἰσποιησαμένων τοὺς μὲν εὐνοίᾳ καὶ τῷ φιλεῖν ἐκθύμως τοὺς δ εὐχαριστίαις ἀνθ ὧν εὖ ἔπαθεν ἠμείβετο καὶ μέχρι παντὸς ἠμείψατ ἄν , εἰ μὴ κατεῖδεν ἐν τῇ χώρᾳ μέγα καινουργηθὲν ὑπὸ τοῦ βασιλέως ἀσέβημα 0 .
ξένοι γὰρ ἦσαν , ὡς ἔφην πρότερον , οἱ Ἰουδαῖοι , τῶν τοῦ ἔθνους ἀρχηγετῶν διὰ λιμὸν ἀπορίᾳ τροφῆς ἐκ Βαβυλῶνος καὶ τῶν ἄνω σατραπειῶν εἰς Αἴγυπτον μεταναστάντων , καὶ τρόπον τινὰ ἱκέται καταπεφευγότες ὡς ἐπ ἄσυλον ἱερὸν τήν τε βασιλέως πίστιν καὶ τὸν ἀπὸ τῶν οἰκητόρων ἔλεον .
οἱ γὰρ ξένοι παρ ἐμοὶ κριτῇ τῶν ὑποδεξαμένων ἱκέται γραφέσθωσαν , μέτοικοι δὲ πρὸς ἱκέταις καὶ φίλοι , σπεύδοντες εἰς ἀστῶν ἰσοτιμίαν καὶ γειτνιῶντες ἤδη πολίταις , ὀλίγῳ τῶν αὐτοχθόνων διαφέροντες 0 .
τούτους οὖν , οἳ τὴν μὲν οἰκείαν ἀπέλιπον , εἰς δ Αἴγυπτον ἧκον ὡς ἐν δευτέρᾳ πατρίδι μετ ἀσφαλείας οἰκήσοντες , ὁ τῆς χώρας ἡγεμὼν ἠνδραποδίζετο καὶ ὡς πολέμου νόμῳ λαβὼν αἰχμαλώτους ἢ πριάμενος παρὰ δεσποτῶν , οἷς ἦσαν οἰκότριβες , ὑπήγετο καὶ δούλους ἀπέφαινε τοὺς οὐκ ἐλευθέρους μόνον ἀλλὰ καὶ ξένους καὶ ἱκέτας καὶ μετοίκους οὔ τε αἰδεσθεὶς οὔ τε δείσας τὸν ἐλευθέριον καὶ ξένιον καὶ ἱκέσιον καὶ ἐφέστιον θεόν , ὃς τῶν τοιούτων ἐστὶν ἔφορος .
εἶτ  ἐπιτάγματα ἐπέταττε βαρύτερα τῆς δυνάμεως ἄλλους ἐπ  ἄλλοις πόνους προστιθείς , καὶ τοῖς ἀπαγορεύουσιν ὑπ ἀσθενείας ὁ σίδηρος εἵπετο ·
ἐπιστάτας γὰρ τῶν ἔργων ἀνηλεεστάτους καὶ ὠμοθύμους οὐδενὶ συγγνώμης μεταδιδόντας ᾑρεῖτο , οὓς „ ἐργοδιώκτας “  Exod 0 .
ἀπὸ τοῦ συμβεβηκότος ὠνόμαζον .
εἰργάζοντο δ οἱ μὲν πηλὸν εἰς πλίνθον σχηματίζοντες , οἱ δὲ πανταχόθεν ἄχυρα συγκομίζοντες  πλίνθου γὰρ ἄχυρα δεσμός  , οἱ δ ἦσαν ἀποτεταγμένοι πρὸς οἰκιῶν καὶ τειχῶν καὶ πόλεων κατασκευὰς καὶ διωρύχων ἀνατομάς , ὑλοφοροῦντες αὐτοὶ μεθ ἡμέραν καὶ νύκτωρ ἄνευ διαδοχῆς , οὐδεμίαν ἔχοντες ἀνάπαυλαν , ἀλλ  οὐδ  ὅσον καταδαρθεῖν αὐτὸ μόνον ἐώμενοι , πάντα καὶ τὰ τῶν δημιουργῶν καὶ τὰ τῶν ὑπουργῶν δρᾶν ἀναγκαζόμενοι , ὡς ἐν βραχεῖ τὰ σώματα αὐτοῖς ἀπαγορεύειν , ἅτε καὶ τῆς ψυχῆς προαναπιπτούσης 0 1 .
ἄλλοι γοῦν ἐπ ἄλλοις ἐξέθνῃσκον ὡς ὑπὸ λοιμώδους φθορᾶς , οὓς ἀτάφους ἔξω τῶν ὁρίων ἀπερρίπτουν οὐ δὲ κόνιν ἐπαμήσασθαι τοῖς σώμασιν ἐῶντες ἀλλ  οὐ δὲ δακρῦσαι συγγενεῖς ἢ φίλους οὕτως οἰκτρῶς διαφθαρέντας ·
ἀλλὰ καὶ τοῖς ἀδουλώτοις πάθεσι τῆς ψυχῆς , ἃ μόνα σχεδὸν ἐξ ἁπάντων ἐλεύθερα ἡ φύσις ἀνῆκε , δεσποτείαν ἐπηπείλουν οἱ ἀσεβεῖς ἀνάγκης ἀνυποίστῳ βάρει δυνατωτέρας πιέζοντες .
ἐπὶ δὴ τούτοις ἀθυμῶν καὶ δυσχεραίνων διετέλει μή τ ἀμύνασθαι τοὺς ἀδικοῦντας μή τε βοηθεῖν τοῖς ἀδικουμένοις ἱκανὸς ὤν ·
ἃ δ οἷός τε ἦν , διὰ λόγων ὠφέλει παραινῶν τοῖς μὲν ἐφεστῶσι μετριάζειν καὶ τὸ σφοδρὸν τῶν ἐπιταγμάτων ὑπανιέναι καὶ χαλᾶν , τοῖς δ ἐργαζομένοις φέρειν τὰ παρόντα γενναίως ἄνδρας τε εἶναι τὰ φρονήματα καὶ μὴ συγκάμνειν τὰς ψυχὰς τοῖς σώμασιν , ἀλλὰ χρηστὰ προσδοκᾶν ἐκ πονηρῶν ·
πάντα γὰρ μεταβάλλειν τὰ ἐν κόσμῳ πρὸς τ ἀναντία , νέφωσιν εἰς αἰθρίαν , πνευμάτων βίας εἰς ἀέρα νήνεμον , κλύδωνα θαλάττης εἰς ἡσυχίαν καὶ γαλήνην , τὰ δ ἀνθρώπεια καὶ μᾶλλον , ὅσῳ καὶ ἀσταθμητότερα 0 1 2 .
τοιούτοις κατεπᾴδων ὥσπερ ἀγαθὸς ἰατρὸς ᾤετο τὰς νόσους καίτοι βαρυτάτας οὔσας ἐπικουφιεῖν 0 ·
αἱ δ  ὁπότε λωφήσειαν , αὖθις ἐκ περιτροπῆς ἐπετίθεντο φέρουσαί τι πάντως ἐκ τοῦ διαπνεῦσαι καινὸν κακὸν ἀργαλεώτερον τῶν προτέρων .
ἦσαν γάρ τινες τῶν ἐφεστηκότων ἀτίθασοι σφόδρα καὶ λελυττηκότες , μηδὲν εἰς ἀγριότητα τῶν ἰοβόλων καὶ σαρκοβόρων διαφέροντες , ἀνθρωποειδῆ θηρία , τὴν τοῦ σώματος μορφὴν εἰς δόκησιν ἡμερότητος ἐπὶ θήρᾳ καὶ ἀπάτῃ προβεβλημένοι , σιδήρου καὶ ἀδάμαντος ἀπειθέστεροι .
τούτων ἕνα τὸν βιαιότατον , ἐπειδὴ πρὸς τῷ μηδὲν ἐνδιδόναι καὶ ταῖς παρακλήσεσιν ἔτι μᾶλλον ἐξετραχύνετο , τοὺς τὸ προσταχθὲν μὴ ἀπνευστὶ καὶ ὀξυχειρίᾳ δρῶντας τύπτων , προπηλακίζων ἄχρι θανάτου , πάσας αἰκιζόμενος αἰκίας , ἀναιρεῖ δικαιώσας εὐαγὲς εἶναι τὸ ἔργον 0 ·
καὶ ἦν εὐαγὲς τὸν ἐπ ὀλέθρῳ ζῶντα ἀνθρώπων ἀπόλλυσθαι .
ταῦτ  ἀκούσας ὁ βασιλεὺς ἠγανάκτει δεινὸν ἡγούμενος , οὐκ εἴ τις τέθνηκεν ἢ ἀνῄρηκεν ἀδίκως ἢ δικαίως , ἀλλ  εἰ ὁ θυγατριδοῦς αὐτῷ μὴ συμφρονεῖ μη δὲ τοὺς αὐτοὺς ἐχθροὺς καὶ φίλους ὑπείληφεν , ἀλλὰ μισεῖ μὲν οὓς αὐτὸς στέργει , φιλεῖ δὲ οὓς προβέβληται καὶ ἐλεεῖ πρὸς οὓς ἀτρέπτως καὶ ἀπαραιτήτως ἔχει .
λαβόμενοι δ ἅπαξ ἀφορμῆς οἱ ἐν τέλει καὶ τὸν νεανίαν ὑφορώμενοι  ᾔδεσαν γὰρ μνησικακήσοντα τῶν ἀνοσιουργημάτων αὐτοῖς καὶ ἐπὶ καιρῶν ἀμυνούμενον  ἀναπεπταμένοις ὠσὶ τοῦ πάππου μυρίας διαβολὰς ἐπήντλουν , οἱ μὲν ἔνθεν , οἱ δ ἔνθεν , ὡς καὶ περὶ ἀφαιρέσεως τῆς ἀρχῆς ἐμποιῆσαι δέος , „ ἐπιθήσεται “ λέγοντες , „ οὐδὲν φρονεῖ μικρόν , ἀεί τι προσπεριεργάζεται , πρὸ καιροῦ βασιλείας ἐρᾷ , θωπεύει τινάς , ἑτέροις ἀπειλεῖ , κτείνει χωρὶς δίκης , τοὺς μάλιστ εὔνους σοι προβέβληται 0 .
τί δὴ μέλλεις , ἀλλ οὐχ ἃ διανοεῖται δρᾶν ὑποτέμνεις ;
μέγα τοῖς ἐπιθεμένοις αἱ τῶν ἐπιβουλευομένων ἀναβολαί 0 .
“ τοιαῦτα διεξιόντων , ὑπανεχώρησεν εἰς τὴν ὅμορον Ἀραβίαν , ἔνθα διατρίβειν ἦν ἀσφαλές , ἅμα καὶ τὸν θεὸν ποτνιώμενος , ἵνα τοὺς μὲν ἐξ ἀμηχάνων ῥύσηται συμφορῶν , τοὺς δὲ μηδὲν παραλιπόντας τῶν εἰς ἐπήρειαν ἀξίως τίσηται , παράσχῃ δ  αὐτῷ ταῦτ ἐπιδεῖν ἀμφότερα διπλασιάσας τὴν χάριν .
ὁ δὲ ἐπακούει τῶν εὐχῶν ἀγάμενος αὐτοῦ τὸ φιλόκαλον ἦθος καὶ μισοπόνηρον , οὐκ εἰς μακρὰν τὰ κατὰ τὴν χώραν , ὡς θεῷ πρέπον , δικάσας 0 .
ἐν ᾧ δὲ ἔμελλε δικάζειν , τοὺς ἀρετῆς ἄθλους Μωυσῆς διήθλει τὸν ἀλείπτην ἔχων ἐν ἑαυτῷ λογισμὸν ἀστεῖον , ὑφ οὗ γυμναζόμενος πρὸς τοὺς ἀρίστους βίους , τόν τε θεωρητικὸν καὶ πρακτικόν , ἐπονεῖτο φιλοσοφίας ἀνελίττων ἀεὶ δόγματα καὶ τῇ ψυχῇ διαγινώσκων εὐτρόχως καὶ μνήμῃ παρακατατιθέμενος εἰς τὸ ἄληστον αὐτὰ καὶ τὰς οἰκείας αὐτίκα πράξεις ἐφαρμόττων ἐπαινετὰς πάσας , ἐφιέμενος οὐ τοῦ δοκεῖν ἀλλὰ τῆς ἀληθείας , διὰ τὸ προκεῖσθαι σκοπὸν ἕνα τὸν ὀρθὸν τῆς φύσεως λόγον , ὃς μόνος ἐστὶν ἀρετῶν ἀρχή τε καὶ πηγή .
ἕτερος μὲν οὖν ὀργὴν ἀμείλικτον βασιλέως ἀποδιδράσκων καὶ ἄρτι πρῶτον εἰς ἀλλοδαπὴν ἀφιγμένος , μήπω τοῖς τῶν ἐπιχωρίων ἔθεσιν ἐνωμιληκὼς μη δὲ ἀκριβῶς ἐπιστάμενος οἷς χαίρουσιν ἢ ἀλλοτριοῦνται , κ ἂν ἐσπούδασεν ἡσυχίᾳ χρώμενος ἀφανέστερον ζῆν τοὺς πολλοὺς λανθάνων ἢ βουληθεὶς εἰς μέσον παρέρχεσθαι τοὺς γοῦν δυνατοὺς καὶ τοὺς πλεῖστον ἰσχύοντας λιπαρέσι θεραπείαις ἐξευμενίζεσθαι , παρ ὧν τις ὠφέλεια προσεδοκᾶτο καὶ βοήθεια , εἴ τινες ἐπελθόντες ἀπάγειν πρὸς βίαν ἐπειρῶντο 0 .
ὁ δὲ τὴν ἐναντίαν τοῦ εἰκότος ἀτραπὸν ἤλαυνε ταῖς τῆς ψυχῆς ὑγιαινούσαις ὁρμαῖς ἑπόμενος καὶ μηδεμίαν ἐῶν ὑποσκελίζεσθαι ·
διὸ καὶ τῆς ὑπούσης δυνάμεως ἔστιν ὅτε πλέον ἐνεανιεύετο δύναμιν ἀκαθαίρετον τὸ δίκαιον ἡγούμενος , ὑφ οὗ προτραπεὶς αὐτοκέλευστος ἐπὶ τὴν τῶν ἀσθενεστέρων συμμαχίαν ἵετο .
λέξω δὲ καὶ τὸ κατ ἐκεῖνον αὐτῷ τὸν χρόνον πραχθέν , εἰ καὶ μικρὸν ὅσα γε τῷ δοκεῖν , ἀλλ οὐκ ἀπὸ φρονήματος μικροῦ 0 1 .
κτηνοτροφοῦσιν Ἄραβες καὶ νέμουσι τὰ θρέμματα οὐκ ἄνδρες μόνον ἀλλὰ καὶ γυναῖκες νέοι τε καὶ παρθένοι παρ αὐτοῖς , οὐχὶ τῶν ἠμελημένων καὶ ἀδόξων μόνον ἀλλὰ καὶ τῶν ἄγαν ἐπιφανῶν .
ἑπτὰ δὴ κόραι πατρὸς ἱερέως ποίμνην ἄγουσαι παρῆσαν ἐπί τινα πηγὴν καὶ τῶν ἱμονιῶν ἐκδησάμεναι τοὺς καδίσκους ἄλλη διαδεχομένη παρ ἄλλης ὑπὲρ τῆς ἐν τῷ πονεῖν ἰσομοιρίας μάλα προθύμως τὰς δεξαμενάς , αἳ πλησίον ἔκειντο , πληροῦσιν .
ἐπιφοιτήσαντες δ  ἕτεροι ποιμένες καὶ τῆς τῶν παρθένων ἀσθενείας ὑπεριδόντες τὰς μὲν ἐπεχείρουν μετὰ τῆς ποίμνης ἐλαύνειν , τὰ δ οἰκεῖα θρέμματα προσῆγον ἐπὶ τὸ εὐτρεπισθὲν ποτὸν ἀλλότριον καρπωσόμενοι πόνον .
ἰδὼν δὲ Μωυσῆς τὸ γενόμενον  οὐ γὰρ ἦν πόρρω  συντείνας ἔθει καὶ πλησίον στὰς „ οὐ παύσεσθε “ εἶπεν „ ἀδικοῦντες , τὴν ἐρημίαν νομίζοντες εἶναι πλεονεξίαν ;
βραχίονας καὶ πήχεις ἀργοὺς τρέφοντες οὐκ ἐρυθριᾶτε ;
χαῖται βαθεῖαι καὶ σάρκες ὑμεῖς ἐστε , οὐκ ἄνδρες ·
αἱ μὲν κόραι νεανιεύονται μηδὲν ὀκνοῦσαι τῶν πρακτέων , οἱ δὲ νεανίαι κορικῶς ἤδη τρυφᾶτε .
οὐ βαδιεῖσθε ;
οὐχ ὑπεκστήσεσθε ταῖς πρότερον ἡκούσαις , ὧν καὶ τὸ ποτόν ἐστι ;
δικαίως ἂν αὐταῖς ἐπαντλήσαντες , ἵν ἀφθονώτερον ὕδωρ εἴη , καὶ τὸ εὐτρεπισθὲν ἀφελέσθαι σπεύδετε ;
ἀλλὰ μὰ τὸν οὐράνιον τῆς δίκης ὀφθαλμὸν οὐκ ἀφελεῖσθε βλέποντα καὶ τὰ ἐν τοῖς ἐρημοτάτοις .
ἐμὲ γοῦν ἐχειροτόνησε βοηθὸν οὐ προσδοκηθέντα ·
καὶ γάρ εἰμι σύμμαχος ταῖς ἀδικουμέναις μετὰ μεγάλης χειρός , ἣν οὐ θέμις πλεονέκταις ὁρᾶν 0 ·
αἰσθήσεσθε δὲ αὐτῆς ἐκ τοῦ ἀφανοῦς τιτρωσκούσης , εἰ μὴ μεταβάλοιτε .
“ ταῦτα διεξιόντος , φοβηθέντες , ἐπεὶ καὶ λέγων ἅμα ἐνεθουσία μεταμορφούμενος εἰς προφήτην , μὴ χρησμοὺς καὶ λόγια θεσπίζει , καταπειθεῖς τε γίνονται καὶ τὴν ποίμνην τῶν παρθένων ἐπὶ τὰς δεξαμενὰς ἄγονται πρότερον μεταστησάμενοι τὰς ἑαυτῶν .
αἱ δ ἐπανῄεσαν οἴκαδε σφόδρα γεγηθυῖαι καὶ τὰ συμβάντα παρ ἐλπίδας ἐκδιηγοῦντο , ὡς πολὺν ἵμερον ἐνεργάσασθαι τοῦ ξένου τῷ πατρί .
κατεμέμφετο γοῦν αὐτὰς ἐπ ἀχαριστίᾳ τοιαῦτα λέγων ·
„ τί παθοῦσαι μεθίετε , δέον ἄγειν εὐθὺς καὶ εἴπερ ἀνεδύετο λιπαρεῖν ;
ἤ τινα μισανθρωπίαν μου κατέγνωτε ;
ἢ δεύτερον περιπεσεῖν ἀδίκοις οὐ προσδοκᾶτε ;
βοηθῶν ἀπορεῖν ἀνάγκη τοὺς ἐπιλήσμονας χαρίτων 0 .
ἀλλ ὅμως ἀναδραμοῦσαι  τὸ γὰρ ἁμάρτημα μέχρι νῦν ἐστιν ἰάσιμον  ἴτε μετὰ σπουδῆς καὶ καλεῖτε ξενίων μὲν πρότερον αὖθις δὲ καὶ ἀμοιβῆς  ὀφείλεται γὰρ αὐτῷ χάρις  μεθέξοντα .
“ συντείνασαι δὲ καταλαμβάνουσιν αὐτὸν οὐ πόρρω τῆς πηγῆς καὶ δηλώσασαι τὰ ἀπὸ τοῦ πατρὸς οἴκαδε συμπείθουσιν ἥκειν .
ὁ δὲ πατὴρ τὴν μὲν ὄψιν εὐθὺς τὸ δὲ βούλημα ὀλίγον ὕστερον καταπλαγεὶς  ἀρίδηλοι γὰρ αἱ μεγάλαι φύσεις καὶ οὐ μήκει χρόνου γνωριζόμεναι  δίδωσι τὴν καλλιστεύουσαν αὐτῷ τῶν θυγατέρων γυναῖκα , δι ἑνὸς ἔργου πάνθ ὅσα τῶν εἰς κ αλοκἀγαθίαν μαρτυρήσας καὶ ὡς ἀξιέραστον μόνον τὸ καλόν ἐστι τῆς ἀφ ἑτέρου συστάσεως οὐ δεόμενον , ἀλλ ἐν ἑαυτῷ περιφέρον τὰ γνωρίσματα 0 .
μετὰ δὲ τὸν γάμον παραλαβὼν τὰς ἀγέλας ἐποίμαινε προδιδασκόμενος εἰς ἡγεμονίαν ·
ποιμενικὴ γὰρ μελέτη καὶ προγυμνασία βασιλείας τῷ μέλλοντι τῆς ἡμερωτάτης τῶν ἀνθρώπων ἐπιστατεῖν ἀγέλης , καθάπερ καὶ τοῖς πολεμικοῖς τὰς φύσεις τὰ κυνηγέσια 0 1 ·
θήραις γὰρ ἐμπρομελετῶσιν οἱ πρὸς τὰς στραταρχίας ἀλειφόμενοι , τῶν ἀλόγων οἷά τινος ὕλης ὑποβεβλημένων πρὸς ἄσκησιν τῆς καθ ἑκάτερον καιρὸν ἀρχῆς , τόν τε πολέμου καὶ τὸν εἰρήνης .
ἡ μὲν γὰρ τῶν ἀγρίων θήρα στρατηγικὸν κατ ἐχθρῶν ἐστι γύμνασμα , ἡ δὲ τῶν ἡμέρων ἐπιμέλεια καὶ προστασία βασιλικὸν πρὸς ὑπηκόους ἀγώνισμα 0 ·
διὸ καὶ „ ποιμένες λαῶν “ οἱ βασιλεῖς , οὐχ ὡς ὄνειδος ἀλλ ὡς ὑπερβάλλουσα τιμή , προσαγορεύονται 0 .
καί μοι δοκεῖ μὴ πρὸς δόξας τῶν πολλῶν ἀλλὰ πρὸς ἀλήθειαν ἐρευνωμένῳ τὸ πρᾶγμα  γελάτω δ ὁ βουλόμενος  μόνος ἂν γενέσθαι βασιλεὺς τέλειος ὁ τὴν ποιμενικὴν ἐπιστήμην ἀγαθός , ἐν ἐλάττοσι ζῴοις παιδευθεὶς τὰ τῶν κρειττόνων ·
ἀμήχανον γὰρ τὰ μεγάλα πρὸ τῶν μικρῶν τελεσθῆναι 0 .
γενόμενος οὖν τῶν καθ αὑτὸν ἀγελαρχῶν ἄριστος καὶ ποριστὴς τῶν ὅσα πρὸς τὴν τῶν θρεμμάτων συνέτεινεν ὠφέλειαν ἱκανὸς ἐκ τοῦ μηδὲν ἀποκνεῖν ἀλλ ἐθελουργῷ καὶ αὐτοκελεύστῳ προθυμίᾳ εἰς δέον τῇ προστασίᾳ χρῆσθαι μετὰ καθαρᾶς καὶ ἀδόλου πίστεως ηὔξησε τὰς ἀγέλας ·
ὡς ὑπὸ τῶν ἄλλων νομέων ἤδη καὶ φθονεῖσθαι μηδὲν ὁμοιότροπον ἐν ταῖς ἰδίαις ποίμναις ὁρώντων , αἷς εὐτυχὲς εἶναι ἐδόκει ἡ ἐν ὁμοίῳ μονή , ταῖς δὲ τὸ μὴ βελτιοῦσθαι καθ ἑκάστην ἡμέραν ἐλάττωσις διὰ τὸ μεγάλας εἰωθέναι λαμβάνειν ἐπιδόσεις ἐκ μὲν εὐσαρκίας καὶ πιότητος εἰς κάλλος , εἰς δὲ πλῆθος ἐξ εὐτοκίας καὶ τῶν περὶ δίαιταν ὑγιεινῶν 0 1 2 .
ἄγων δὲ τὴν ποίμνην εἰς τόπον εὔυδρόν τε καὶ εὔχορτον , ἔνθα συνέβαινε καὶ πολλὴν πόαν προβατεύσιμον ἀναδίδοσθαι , γενόμενος πρός τινι νάπει θέαμα ἐκπληκτικώτατον ὁρᾷ .
βάτος ἦν , ἀκανθῶδές τι φυτὸν καὶ ἀσθενέστατον ·